** Р Е П У Б Л И К А Б Ъ Л ГА Р И Я**

**МИНИСТЕРСТВО НА ЗДРАВЕОПАЗВАНЕТО**

**РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел: 092/62 63 77 e-mail: [rzi@rzi-vratsa.com](mailto:rzi@rzi-vratsa.com)**

**У К А З А Н И Я**

**за участие в процедура Търг с тайно наддаване за отдаване под наем на недвижим имот - частна държавна собственост**: Самостоятелен обект в сграда с идентификатор № 12259.1023.2.4.26, представляващ Апартамент № 2, находящ се в гр. Враца, ж.к. „Околчица“, бул. „Демокрация“, № 28, бл. „Химик 2“, ет. 1, вх. Б с обща площ 58,01 /петдесет и осем цяло и една стотна/ кв.м, заедно с припадащо се маза № 2 с полезна площ 3,33 кв. м., заедно с 1,81 % и 8,45 кв. м идеални части от общите части на блока и отстъпеното право на строеж върху терена.

**1. Общи изисквания към участниците в търга:**

1.1. Участникът е длъжен да съблюдава сроковете и условията, посочени в обявата и документацията за участие в търга с тайно наддаване.

1.2. Участниците могат да бъдат както физически лица, така и юридически лица, които следва да бъдат регистрирани по реда на Търговския закон.

**2. Условия и ред за оглед на имота предмет на търга:**

2.1.Оглед на имота, предмет на търга, се извършва след предварително обаждане всеки понеделник от 14,00 до 16,30 часа до 26.05.2023 г., в присъствието на представител на РЗИ – Враца. Лице за контакт: Митко Василев – гл. специалист АСО, тел. 0879144773.

**3. Подготовка на заявлението за участие в търг с тайно наддаване:**

**3.1. Необходими документи:**

3.1.1. Заявление за участие в търга, съдържащо списък на документите представени от участника и подписано от него /Приложение № 1/;

3.1.2 Документ за внесен депозит за участие.

3.1.3. Документ за регистрация на участника или Единен идентификационен код, съгласно чл. 23 от Закона за търговския регистър;

3.1.4 Заверено копие на удостоверение от НАП, че участникът няма парични задължения към държавата;

3.1.5. Декларация за съгласие с клаузите на проекта на договор /в свободен текст/;

3.1.6. Декларация за извършен оглед на обекта/помещението /Приложение № 3/;

3.1.7. Декларация, че участникът не е в производство по несъстоятелност и/или ликвидация /Приложение № 4/;

3.1.8. Декларация от представляващия кандидата, че не е лишен от право да упражнява търговска дейност /Приложение № 5/;

3.1.9. Свидетелство за съдимост на законния представител на кандидата, от което да е видно, че не е осъждан за престъпление от общ характер;

3.1.10. Нотариално заверено пълномощно за лицето, подписало заявлението за участие, ценовото предложение и заверило документите, когато същото е различно от представляващия юридическото лице в удостоверението за актуално състояние на юридическото лице;

3.1.11. Предлагана наемна цена /Приложение № 2/ - в отделен плик, поставен в плика със заявлението.

3.1.12. Точен адрес, лице и телефон за контакти и банкови реквизити;

\* Физическите лица, които не са търговци не представят документите по т. 3.1.3.; т. 3.1.7.; 3.1.8.

Комисията за разглеждане и класиране на предложенията, при съмнение, може да осъществява действия по проверка на достоверността на представените документи и да изисква такива в подкрепа на представените с офертата. При несъответствие или при непредставяне на такива документи, участникът се декласира.

**3.2. Изисквания към документите за участие в търга:**

3.2.1. Документите трябва да са изготвени на български език, да са заверени (когато са ксерокопия) с гриф „Вярно с оригинала“, подпис на лицето/та, представляващи участника и свеж печат (ако има такъв);

3.2.2. Документите и данните в заявлението се подписват само от лица, представляващи участника. При различни такива, се изисква да се представи нотариално заверено пълномощно за изпълнението на такива функции;

3.2.3. Всички документи трябва да са с дата на издаване, предшестваща подаването им с офертата не повече от 2 месеца или да са в срок на тяхната валидност, когато такава е изрично записана в тях;

3.2.4. По заявлението не се допуска никакви вписвания между редовете, изтривания или корекции, освен ако не са заверени с подпис на лицето, представляващо участника или изрично упълномощено във връзка с провеждания търг с тайно наддаване.

**4. Подаване на заявленията за участие в търга с тайно наддаване:**

4.1. Участникът или упълномощен от него представител подава заявлението в запечатана опаковка с ненарушена цялост, върху която се посочва следната информация: наименование на участника, адрес за кореспонденция, телефон и електронен адрес. Предлаганата от участника наемна цена се поставя вътре в опаковката, в отделен запечатан непрозрачен плик, с надпис „Предлагана цена“.

4.2. Заявленията се подават на адрес: 3000, гр. Враца, ул. „Черни дрин” № 2, ет. 2, стая 220, като се подават лично или чрез упълномощен представител, както и по пощата с препоръчано писмо с обратна разписка.

**5. Краен срок за подаване на заявлението за участие съгласно обявата за търга с тайно наддаване:**

5.1. Заявлението за участие трябва да бъде получено от Възложителя на посочения адрес, не по-късно от деня и часа, посочени в Обявата.

5.2. При приемане на заявлението за участие върху плика се отбелязват поредният номер, датата и часът на получаването и тези данни се записват във входящ регистър, за което на приносителя се издава документ.

5.3. Заявлението за участие се подава от кандидата или негов упълномощен представител лично или изпратено по пощата с препоръчана пратка с обратна разписка.

**6. Просрочени заявления за участие в търга:**

6.1. Не се приемат заявления за участие, които са представени след изтичане на крайния срок или които са в незапечатана, прозрачна или в скъсана опаковка. Тези обстоятелства се отбелязват в съответния входящ регистър.

**7. Депозит за участие в търга:**

7.1. На неспечелилите търга участници, внесеният депозит се възстановява в рамките на 10 дни от сключването на договора за наем със спечелилия търга участник.

7.2. Внесеният депозит за участие в търга от спечелилия търга участник се възстановява в рамките на 10 дни от сключване на договора за наем.

7.3. Наемодателят има право да задържи депозита за участие, когато участник в процедурата:

- подаде жалба срещу заповед за избор на наемател, до решаване на спора от съда;

- е определен за наемател, но не изпълни задължението си да сключи договор за наем.

7.4. Депозитите за участие на отстранените участници се освобождават в срок от 10 дни след изтичане на срока за подаване на жалба срещу заповедта за избор на наемател. В същият срок се освобождават депозитите на всички участници при прекратяване на процедурата.

**8. Ход на процедурата за провеждане на търга**

8.1. Участниците в търга или техни упълномощени представители могат да присъстват при отварянето и разглеждането на ценовите предложения.

8.2. Комисията проверява редовността на подадените заявления и отбелязва в протокола входящите им номера.

8.3. Следва отварянето на пликовете с офертите по реда на постъпването им, съгласно регистъра на предложенията.

8.4. Ценовите предложения на допуснатите до участие кандидати се отварят по реда на тяхното постъпване и се класират от комисията в низходящ ред, според размера на предложената цена. Търгът се печели от участника предложил най-висока цена. Председателят на комисията обявява спечелилия търга, класирания на второ място и предложената от тях окончателна цена и закрива търга.

8.5. В случай, че двама или повече участници са предложили еднаква най-висока цена, председателят на комисията обявява резултата, вписва го в протокола и определя срок за провеждането на търг с явно наддаване между тези участници.

8.6. Председателят на комисията уведомява писмено участниците, предложили еднаква най-висока цена, за деня и часа за провеждане на търга с явно наддаване, който се провежда по реда на чл. 47 – чл. 50 от ППЗДС. Резултатите от проведения търг с явно наддаване се отразяват в протокол, който се подписва от всички членове на комисията.

8.7. За провеждането на търга и за резултатите от него комисията съставя протокол, в който се посочват входящите номера на заявленията за участие на кандидатите, имената или наименованията им, платежни документи за внесените депозити, други обстоятелства по редовността на подадените документи и предложените цени.

**9. Сключване на договор за наем на имот:**

9.1. Въз основа на резултатите от търга, Директорът на РЗИ – Враца издава заповед, с която определя спечелилият търга участник, класираният на второ място, цената и условията на плащането.

9.2. Заповедта по т.9.1. се издава в 7-дневен срок от датата на провеждане на търга и се съобщава на участниците по реда на Административнопроцесуалния кодекс.

9.3. Заповедта по т.9.1. се обявява на видно място в сградата на РЗИ-Враца и на интернет страницата на РЗИ-Враца.

9.4. Заинтересуваните участници могат да обжалват заповедта по т.9.1. в 14-дневен срок от съобщаването й пред Административен съд - Враца по реда на Административнопроцесуалния кодекс.

9.5. Договорът за наем се сключва в 14-дневен срок от датата, на която лицето спечелило търга е получило съобщението, че заповедта за избора му е влязла в сила.

9.6. Когато спечелилият търга участник не се яви в срок да подпише договора за наем и да заплати предложената от него наемна цена, се приема, че се е отказал от сключване на договора, като в такъв случай за наемател се определя кандидата предложил следващата най-висока цена, който в 14-дневен срок от уведомяване за отказа на спечелилия участник, е длъжен да подпише договора за наем. Когато и той не се яви в 14-дневен срок от получаване на съобщението, търгът с тайно наддаване се прекратява.

9.7. С договора за наем се определят редът за предаване и приемане на имота, правата и задълженията на страните, наемната цена, срокът, отговорността при неизпълнение и други условия.

Указанията за провеждане на търга с тайно наддаване са разработени при спазване на основните принципи и изисквания на Закона за държавната собственост и Правилника за неговото прилагане. За неуредените в настоящите указания въпроси се прилагат разпоредбите на посочените нормативни актове.

**УТВЪРЖДАВАМ:**

